Selati @ Sea | LekkeSlaap
Selati @ Sea is by die strandfront en bied gerieflike selfsorgverblyf in Oslo Beach vir groepe of gesinne.
Die Huis het slaapplek vir 8 gaste, die Kothuis het slaapplek vir 3 gaste en die Tuinwoonstel het slaapplek vir 4 gaste. Die eenhede word daagliks skoongemaak en beddegoed word verskaf. Gaste moet asb. hul eie handdoeke saambring.
Die ruim huis beskik oor 4 slaapkamers met koningingrootte-beddens en 3 badkamers. Die oopplan-kombuis is goed toegerus en die sitarea het 'n TV met DStv.
Die oopplan-kothuis is op die eerste verdieping. Daar is 'n dubbelbed, 'n enkelbed en 'n privaat badkamer met 'n stort. 'n Kampbed vir 'n vierde gas is op versoek beskikbaar. Die kombuis is goed toegerus en die sitarea het 'n TV met DStv.
Hierdie tweeslaapkamer-tuinwoonstel lei na die swembad en plankpaadjie wat na die hek van die privaat strand lei. Albei slaapkamers het plafonwaaiers. Die eenheid het 'n ten volle toegeruste kombuis met 'n yskas, mikrogolfoond, stoof, oond, ketel en eetgerei vir 4. Daar is 'n sitkamer met 'n waaier en 'n 32 inch LED-TV wat aan sekere DStv-kanale en NetFlix gekoppel is.
Die eiendom is omhein en daar is 'n gemeenskaplike swembad, asook 'n klouterraam vir kinders. Daar is 'n alarmstelsel met laserstrale en gewapende reaksie. Ongelukkig word troeteldiere nie toegelaat nie.
Selati @ Sea het 'n paadjie tot by die strand met verskeie doendinge, soos swem in rotspoele, visvang en branderplankry.